ทองคำปิดบวก 3.5 ดอลล์
สัญญาทองคำตลาดนิวยอร์กปิดบวก 3.5 ดอลล์  ตลาดจับตาประชุมผู้นำอียู
28 มิ.ย. 2555

สัญญาทองคำตลาดนิวยอร์กปิดบวก 3.5 ดอลล์  ตลาดจับตาประชุมผู้นำอียู
สัญญาทองคำตลาด COMEX (Commodity Exchange) ส่งมอบเดือนส.ค.เพิ่มขึ้น 3.5 ดอลลาร์ หรือ 0.22% ปิดที่ 1,578.4 ดอลลาร์/ออนซ์ หลังจากเคลื่อนตัวในช่วง 1577.5 - 1577.5 ดอลลาร์
ทั้งนี้ สัญญาทองคำปิดตลาดปรับตัวขึ้น ภาวะการซื้อขายในตลาดทองคำผันผวนตลอดทั้งวัน โดยตลาดเคลื่อนไหวทั้งในแดนบวกและลบ เนื่องจากนักลงทุนมีท่าทีระมัดระวังการซื้อขายก่อนที่จะทราบผลการประชุมผู้นำอียูซึ่งจะจัดขึ้นที่กรุงบรัสเซลส์ในระหว่างวันที่ 28-29 มิ.ย.นี้       
นอกจากนี้ สัญญาทองคำยังได้รับแรงกดดันจากการแข็งค่าของสกุลเงินดอลลาร์สหรัฐ หลังจากที่ทางการสหรัฐเปิดเผยข้อมูลที่แข็งแกร่ง รวมถึงดัชนีการทำสัญญาขายบ้านที่รอปิดการขาย (pending home sales) เดือนพ.ค. ปรับตัวขึ้น 5.9% สู่ระดับ 101.1 จุด